paragraph_text: mini|[[Zastava duginih boja (LGBT)|Zastava duginih boja – danas najčešće korišten simbol LGBT-zajednice]] LGBT ili LGBTQIA+ je engleska pokrata za "lesbian, gay, bisexual, trans, questioning, queer, intersex, androgynous/agender/asexual/aromantic". Također se rabe pokrate LGBTIQ+, LGBT+ ili GLBT koje također proizlaze iz engleskog jezika i koje se rabe za opisivanja i ujedinjavanja seksualnih orijentacija unutar čovječanstva i rabi se kao imenica koja obuhvaća homoseksualnost,biseksualnost, transrodnost. U upotrebi od 1990-ih, termin LGBT je adaptacija prvobitnog akronima LGB koji je započeo zamjenjivati frazu gay zajednica, za koji su mnogi unutar LGBT zajednice mislili da ne uključuje sve one na koje se odnosi. U modernoj upotrebi termin LGBT se odnosi na različitost seksualnosti i kulture na osnovi rodnog identiteta, te se ponekad koristi kako bi opisao bilo koga tko nije heteroseksualan umjesto da bi opisao samo homoseksualne, biseksualne te transrodne/transseksualne osobe. Ovaj termin je usvojila većina LGBT društvenih centara i LGBT medija u većini zemalja engleskog govornog područja.